પરમ પૂ. મહંત બાપુશ્રી અને પૂ. કોઠારી બાપુશ્રી એ તિર્થયાત્રાના મહિમાને એક મહાન ભગીરથ કાર્યનો સંકલ્પ કર્યો. ગમે તે મહાન તિર્થયાત્રામાં સતીસેવકોને ખુબજ સુવિધા રહે તે માટે તે એવા ક્ષેત્રમાં વ્યવસ્થા ઉભી કરવી કે જ્યાં સમાજની વધૂને વધૂ સેવા થાય એ માટે એ ક્ષેત્રને અનુરૂપ ત્યાં ભવ્ય આશ્રમરૂપી ધર્મશાળા ઉભી કરવી જેથી આપણી અને સમાજની લક્ષ્મી મહાલક્ષ્મી બને, અને ધન્યવાદ છે. પરમ પુજ્ય કોઠારી બાપુની કે જેમની આ વિરાટ જવાબદારી પોતે ઉપાડી લીધી અને ધન્ય છે માલધારી સમાજને કે જેણે તન મન ધનથી પરમ પૂજ્ય બાપુશ્રીના આ પ્રસ્તાવને ઝીલી લીધો અને ભવ્ય તિર્થ ધામ જે રાજસ્થાનમાં જેસલમેર જિલ્લામાં પોકરણ પાસે રૂણિયા રણુજા રામદેવડાંના નામે ઓળખાતા શ્રી નકલંક અવતાર રામાપીરની પુણ્યભૂમિના પવિત્ર તિર્થધામ ખાતે ધર્મશાળાનું નિર્માણ કરવાનું નક્કી કરવામાં આવ્યું તે સમયે ત્યાં ખાસ કોઇ સુવિધા હતી નહિ. ત્યાં બે રાત રહેવું એ લોઢાના ચણાચાવવા જેવું કઠણ કામ હતું અને એ પવિત્ર અને કસોટી કારક રણુજાની ભોમકામાં પરમ પૂજ્ય કોઠારી બાપુશ્રીએ ધુણી ધખાવી અને ધર્મશાળ માટે જમીન સંપાદન કરી ભૂમિ પૂજન કર્યું. છ સો પચાસ વર્ષ પહેલાં શ્રી રામદેવજી ભગવાનનું ત્યાં પ્રાગ્ટય થયેલું ભગવાને તરૂણા પણ કરી હશે કે સારી એવી રણિયામણી ભૂમિમાં તો સૌ કોઇ વસવાટ કરે છે પણ આવી અગવડવાળી ભૂમિ ઉપર દિનદુખિયાની વચ્ચે રહીને માનવીનું કલ્યાણ કરવું છે અને એવી વિકટ કાંટાળિ ભૂમિકાને મંગલમય બનાવવામાં જ શ્રી રામદેવજી મહારાજ ત્યા પધાર્યા હશે. ભગવાન શ્રી રામદેવજીની જીવનલીલાથી વિશ્ર્વમાં કોઇ અજાણ નથી. એમને પંચભૂતનો દેહ ધરીને કેટલાય મહાન કાર્યો કર્યા હતા.અનેક ભક્તોને તાર્યા અને અનેક ભક્તોના વ્હારે ધાયા અને હાલમાં પણ દેહ ધરીને કેટલાય કર્યા. હાલમાં અનેક ભક્તોની શ્રધ્ધાથી ભક્તોના મનોરથો પૂર્ણ કરે છે.